Abigail Fillmore
Abigail Powers Fillmore (13. mart 1798 – 30. mart 1853) bila je supruga američkog predsjednika Millarda Fillmorea, odnosno Prva dama SAD od 1850. do 1853.

Rodila se kao kćer baptističkog svećenika Lemuela Powersa, koji je umro nekoliko godina nakon njenog rođenja. Majka joj se iz financijskih razloga preselila u gradić Moravia, tada slabo naseljeno mjesto gdje ju je sama obrazovala. To je obrazovanje bilo dovoljno dobro da Abigail u dobi od 20 godina preuzme posao učiteljice u lokalnoj školi. Njen najstariji učenik je bio 19-godišnji Millard, za koga se na kraju udala nakon višegodišnjeg udvaranja. Fillmoreovi su imali dvoje djece:

 Millard Powers Fillmore (1828–1889)
 Mary Abigail Fillmore (1832–1854)

U Washington je prvi put došla kada joj je muž izabran u Predstavnički dom. Kada joj je muž 1848. izabran za potpredsjednika, postala je Druga dama SAD. Godine 1850. je preminuo predsjednik Zachary Taylor, te je muž preuzeo njegovu dužnost, a ona sama postala Prva dama SAD.

Boravak u Bijeloj kući joj je obilježilo loše zdravlje. Zbog toga je izbjegavala raskošne zabave, i svoje je vrijeme i energiju uglavnom usmjerila prema nabavci knjiga za biblioteku Bijele kuće.

Prema navodima historičara, početkom 1853. se prehladila za vrijeme inauguracije muževog nasljednika Franklina Piercea. Zdravstveno stanje joj se naglo pogoršalo te je preminula 30. marta 1853. Sa samo 26 dana nakon odlaska sa dužnosti, Abigail Fillmore je postala najkraće živuća Prva dama u historiji SAD.

Pet godina kasnije se Millard Fillmore oženio za bogatu udovicu Caroline C. Fillmore, sa kojom će ostati do svoje smrti 1874. godine.

Vanjske veze
 Essay on Abigail Fillmore from the Miller Center of Public Affairs 
 Abigail Fillmore at C-SPAN's First Ladies: Influence & Image

|-

Prve dame SAD
Druge dame SAD